Odense Adresse-Contoirs Efterretninger, 1843-09-11
Det er endvidere foreslaaet, at bringe Catechet-Embedet i kirkelig Forbindelse med Frue Menighed, f. Ex. ved at indrømme Catecheten Prædikestolen en Gang om Maaneden eller paa lignende Maade, saa at han blev virkelig Præst for Menigheden; men denne Foranstaltning kan Repræsentationen ingenlunde tilraade. Frue Menighed har tidligere havt tvende virkelige Præster at lønne, og det var vistnok ifølge meget vægtige Grunde, at disses Tal indskrænkedes til een. Jngen Nødvendighed synes at byde, at man skulde vende tilbage til det Gamle. Desuden er Catechetens Kald ikke at være virkelig Præst, men at være virkelig Skolelærer, at røgte sit Lærer embede med Liv og Lyst, og ikke at hendrages i en Virksomhed, der saameget mere kunde føre hans Hu bort fra hans rette og egentlige Kald, som det vel kunde være noget fristende paa Lærerembedets Bekostning med særegen Jver at røgte den geistlige Deel af Embedet, naar dette, ved saaledes at vinde Meenigheden, gav Udsigt til større timelige Fordeele. Det kunde vel ogsaa være tvivlsomt, hvorvidt en saadan Forandring, at give Menigheden to virkelige Præster, kunde indføres uden ved indtræffende Vacance i det nuværende Sognepræsteembede; thi det maa vel ansees at være udenfor al Tvivl, at Ansættelsen af tvende Præster vilde medføre et ikke uføleligt Tab for den nuværende Sognepræst, paa hvilket han ifølge Sagens Natur maatte være aldeles uforberedt, ligesom denne Forandring vist ogsaa vilde formindske Jndtægterne for de øvrige Kirkebetiente, der allerede nu stærkt beklage sig over det aftagende Offer. Endeligen har man ogsaa foreslaaet, istedetfor Offer af hele Byen, at give Catecheten et Lønningstillæg af Skolekassen, som Stiftsprovsten, med Hensyn til hvad Høitidsofferet af Frue Menighed billigen burde kunne anslaaes til, har formeent ikke at burde være under 200 Rbd. aarlig. Skulde det imidlertid ansees for nødvendigt, at det hidtilværende Offer af Frue Menighed ophører, da vilde dog formeentligen kun Middelindtægten af 60 Rbd. aarlig, efter den forrige Catechets Beregning, være at erstatte, da Ansøgerne af Embedet jo have kunnet vide hvad de søgte og ikke kunne have gjort Regning paa at erholde mere, end den agtede og værdige Formand i Embedet, og dette desuden allerede nu ved den faste Løn af 100 Rbd., fri Bolig, 3 Favne Brænde og det Offer, som velvilligen ydes af Menigheden, hvilken det nu engang af særegne Grunde er paalagt, er saadant, at det vel kan attraaes af flinke Candidater til første Ansættelse, endog meget fremfor Ansættelse som Adjuncter ved de lærde Skoler, hvilke Læreposter dog i Almindelighed ville kræve langt mere Forberedelse og Arbeide end Catechetembedet. Repræsentationen kan saaledes heller ikke ansee denne Forandring for nødvendig. Jdet Repræsentationen saaledes, i Henhold til alt Foranførte, ingenlunde kan tilraade nogen Forandring i Catechetens nuværende Lønningsmaade, og paa det Bestemteste maa fraraade at der skeer nogen Forandring heri, førend i alt Fald ved indtræffende Vacance, skal den endeligen tillade sig at henlede Opmærksomheden paa, at der endnu gives eet Middel, hvorved Catecheten kan gjøre sig Haab om, i Tiden at see sin Løn forøget, det nemlig: med Kjærlighed og Nidkjærhed at røgte sit Kald som Skolelærer.